CELEX: 32016R0765
Language: el
Date: 2016-03-11 00:00:00
Title: Kατ' εξουσιοδότηση κανονισμός (ΕΕ) 2016/765 της Επιτροπής, της 11ης Μαρτίου 2016, για την τροποποίηση του κανονισμού (ΕΚ) αριθ. 606/2009 όσον αφορά ορισμένες οινολογικές πρακτικές

18.5.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 127/1
               
            KΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2016/765 ΤΗΣ ΕΠΙΤΡΟΠΉΣ
      της 11ης Μαρτίου 2016
      για την τροποποίηση του κανονισμού (ΕΚ) αριθ. 606/2009 όσον αφορά ορισμένες οινολογικές πρακτικές
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 75 παράγραφοι 2 και 3 στοιχείο ζ) και το άρθρο 147 παράγραφος 3 στοιχείο ε),
      Εκτιμώντας τα ακόλουθα:
      
                  (1)
               
               
                  Σύμφωνα με το άρθρο 3 του κανονισμού (ΕΚ) αριθ. 606/2009 της Επιτροπής (2), οι εγκεκριμένες οινολογικές πρακτικές καθορίζονται στο παράρτημα I Α του εν λόγω κανονισμού. Ο Διεθνής Οργανισμός Αμπέλου και Οίνου (ΔΟΑΟ) έχει εγκρίνει τρεις νέες οινολογικές πρακτικές, σχετικά με τη χρήση ενεργοποιητών μηλογαλακτικής ζύμωσης, την επεξεργασία οίνου με γλουταθιόνη και την επεξεργασία γλεύκους με γλουταθιόνη. Για να ληφθεί υπόψη η τεχνική πρόοδος και να δοθούν στους παραγωγούς της Ένωσης οι ίδιες δυνατότητες με εκείνες που παρέχονται στους παραγωγούς των τρίτων χωρών, κρίνεται σκόπιμο να επιτραπούν στην Ένωση οι εν λόγω νέες οινολογικές πρακτικές υπό τους όρους χρήσης που καθορίστηκαν από τον ΔΟΑΟ.
               
            
                  (2)
               
               
                  Σύμφωνα με το άρθρο 80 παράγραφος 3 στοιχείο β) του κανονισμού (ΕΕ) αριθ. 1308/2013, για την έγκριση των οινολογικών πρακτικών για τον οίνο, η Επιτροπή λαμβάνει υπόψη την προστασία της δημόσιας υγείας.
               
            
                  (3)
               
               
                  Η γλουταθιόνη χρησιμοποιείται για τις αντιοξειδωτικές της ιδιότητες και η δράση της συνεχίζεται στο τελικό προϊόν, ως εκ τούτου, χρησιμοποιείται ως πρόσθετο τροφίμων. Ωστόσο επί του παρόντος δεν περιλαμβάνεται στον ενωσιακό κατάλογο προσθέτων τροφίμων που έχουν εγκριθεί για χρήση σε τρόφιμα, όπως ορίζεται στο παράρτημα II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου (3). Ως εκ τούτου, η επεξεργασία οίνου με γλουταθιόνη και η επεξεργασία γλεύκους με γλουταθιόνη μπορούν να εγκριθούν ως νέες οινολογικές πρακτικές στην Ένωση μόνον εφόσον η ουσία συμπεριληφθεί στον ενωσιακό κατάλογο προσθέτων τροφίμων, βάσει θετικής γνώμης της Ευρωπαϊκής Αρχής για την Ασφάλεια των Τροφίμων όσον αφορά τη γλουταθιόνη, όπως ορίζεται στο άρθρο 3 παράγραφος 2 του κανονισμού (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου (4).
               
            
                  (4)
               
               
                  Συνεπώς, ο κανονισμός (ΕΚ) αριθ. 606/2009 θα πρέπει να τροποποιηθεί αναλόγως,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τροποποίηση του κανονισμού (ΕΚ) αριθ. 606/2009
      Το παράρτημα I Α του κανονισμού (ΕΚ) αριθ. 606/2009 τροποποιείται σύμφωνα με το παράρτημα του παρόντος κανονισμού.
      Άρθρο 2
      Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 11 Μαρτίου 2016.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 347 της 20.12.2013, σ. 671.
      
         (2)  Κανονισμός (ΕΚ) αριθ. 606/2009 της Επιτροπής, της 10ης Ιουλίου 2009, για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008 όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς στους οποίους υπόκεινται (ΕΕ L 193 της 24.7.2009, σ. 1).
      
         (3)  Κανονισμός (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (ΕΕ L 354 της 31.12.2008, σ. 16).
      
         (4)  Κανονισμός (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (ΕΕ L 354 της 31.12.2008, σ. 1).
      
         ΠΑΡΑΡΤΗΜΑ
         Το παράρτημα I A του κανονισμού (ΕΚ) αριθ. 606/2009 τροποποιείται ως εξής:
         
                     1.
                  
                  
                     στον πίνακα, προστίθεται η ακόλουθη σειρά 56:
                     
                                 1
                              
                              
                                 2
                              
                              
                                 3
                              
                           
                                 Οινολογική πρακτική
                              
                              
                                 Προϋποθέσεις χρήσης
                              
                              
                                 Όρια χρήσης
                              
                           
                                 «56
                              
                              
                                 Χρήση ενεργοποιητών μηλογαλακτικής ζύμωσης
                              
                              
                                 Υπό τις προϋποθέσεις του προσαρτήματος 22»
                              
                              
                                  
                              
                           
               
                     2.
                  
                  
                     προστίθεται το ακόλουθο προσάρτημα 22:
                     
                        «Προσάρτημα 22
                        
                           Ενεργοποιητές μηλογαλακτικής ζύμωσης
                        
                        Στόχος είναι η προσθήκη ενεργοποιητών μηλογαλακτικής ζύμωσης στο τέλος ή μετά την αλκοολική ζύμωση προκειμένου να διευκολυνθεί η μηλογαλακτική ζύμωση.
                        Προώθηση της έναρξης, της κινητικής ή της ολοκλήρωσης της μηλογαλακτικής ζύμωσης:
                        
                                    α)
                                 
                                 
                                    με τον εμπλουτισμό του περιβάλλοντος με θρεπτικές ουσίες και παράγοντες ανάπτυξης οξικών γαλακτικών βακτηρίων·
                                 
                              
                                    β)
                                 
                                 
                                    με την προσρόφηση ορισμένων αναστολέων βακτηρίων.
                                 
                              
                           Προδιαγραφές
                        
                        
                                    α)
                                 
                                 
                                    Οι ενεργοποιητές είναι μικροκρυσταλλική κυτταρίνη ή προϊόντα που προέρχονται από την αποδόμηση ζυμομυκήτων (προϊόντα αυτόλυσης, αδρανοποιημένοι ζυμομύκητες, κυτταρικά τοιχώματα ζυμομυκήτων).
                                 
                              
                                    β)
                                 
                                 
                                    Οι ενεργοποιητές μπορούν να προστίθενται σε οίνους ή οίνους υφιστάμενους ζύμωση πριν ή κατά τη διάρκεια της μηλογαλακτικής ζύμωσηςγ).
                                 
                              
                                    γ)
                                 
                                 
                                    Οι ενεργοποιητές δεν πρέπει να οδηγούν σε οργανοληπτικές αποκλίσεις στους οίνους.
                                 
                              
                                    δ)
                                 
                                 
                                    Οι ενεργοποιητές μηλογαλακτικής ζύμωσης πρέπει να πληρούν τις προδιαγραφές του Διεθνούς Οινολογικού Κώδικα που εκδίδεται από τον Διεθνή Οργανισμό Αμπέλου και Οίνου. Εάν οι ενεργοποιητές είναι μικροκρυσταλλική κυτταρίνη πρέπει να πληρούν τις προδιαγραφές που προβλέπονται στο παράρτημα του κανονισμού (ΕΕ) αριθ. 231/2012 της Επιτροπής (*).
                                 
                              
                     
                        (*)  Κανονισμός (ΕΕ) αριθ. 231/2012 της Επιτροπής, της 9ης Μαρτίου 2012, σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και ΙΙΙ του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου (ΕΕ L 83 της 22.3.2012, σ. 1)»."